**Pripomoček za pripravo prvega pisma**

Ljubljana, x. xx. 20xx

Naslov prejemnika pisma

Spoštovani!

Na LU \_\_\_\_\_ /srednji šoli \_\_\_\_\_ od januarja 20xx sodelujemo v projektu Ponudimo odraslim kakovostno izobraževanje – (POKI), ki ga izvaja Andragoški center Slovenije. V letu 20xx je bila naša organizacija izbrana na javnem razpisu Ministrstva za izobraževanje, znanost in šport za izvajanje aktivnosti za uporabo modela samoevalvacije POKI. Projekt financirata Evropska unija iz Evropskega socialnega sklada ter Ministrstvo RS za izobraževanje, znanost in šport.

V projekt POKI smo se vključili zato, ker smo se odločili, da bomo začeli na sistematičen način skrbeti za kakovost lastnega dela na ravni celotne organizacije. S pomočjo modela za presojanje in razvijanje kakovosti POKI skušamo ugotoviti, kakšna je kakovost našega delovanja na področju \_\_\_\_\_\_\_\_\_ ter jo na podlagi ugotovljenega stanja tudi izboljšati.

Da bi vsestransko osvetlili nekatera vprašanja v povezavi s kakovostjo našega delovanja, smo v projektu POKI poleg izvedbe empiričnega dela (anketiranja in intervjuvanja) v povezavi z našim delom na področju \_\_\_\_\_\_\_\_\_\_\_ predvideli tudi izvedbo metode zgledovanja, katere namen je učenje od najboljših organizacij. Ker smo se v naši organizaciji odločili, da se bomo bolj podrobno osredotočili na kakovost v povezavi z \_\_\_\_\_\_\_\_\_\_\_\_\_\_\_\_\_\_ in ker ste vi znani kot organizacija, ki se že dolgo časa ukvarja z \_\_\_\_\_\_\_\_\_\_\_ ter imate to področje zelo dobro razvito, bi vas zaprosili za sodelovanje v vlogi partnerske organizacije pri izpeljavi metode zgledovanja. Pri izpeljavi metode zgledovanja smo imeli v mislih predvsem zgledovalni obisk predstavnika naše organizacije pri vas, saj se nam zdi to najbolj učinkovit način za izmenjavo informacij s partnersko organizacijo. Zato smo pripravili tudi nekaj osrednjih vprašanj, ki zadevajo področje \_\_\_\_\_\_\_\_\_\_\_\_ in o katerih bi se želeli z vami na zgledovalnem obisku bolj podrobno pogovoriti.

Pri pripravi in uporabi metode zgledovanja bomo upoštevali tudi etična načela, ki so se vzpostavila ob uporabi metode med partnerskimi organizacijami. To pomeni, da bomo z vsemi podatki, pridobljenimi v procesu zgledovanja, ravnali zaupno in jih brez vašega predhodnega privoljenja ne bomo posredovali drugim organizacijam. Imeli boste vpogled v rezultate zgledovalnega obiska ter možnost izvedbe partnerskega obiska v povezavi z vprašanji \_\_\_\_\_\_\_\_\_\_\_\_\_\_ v naši organizaciji.

Predvidevamo, da bo zgledovalni obisk v vaši organizaciji trajal okrog 4 ure. Prosimo vas, če je lahko v času zgledovalnega obiska prisoten tudi predstavnik vaše organizacije, ki se ukvarja s področjem \_\_\_\_\_\_\_\_\_\_\_\_\_\_.

Nedvomno bi prav vaš prispevek pripomogel h kakovosti, ki si jo želimo. Zato upamo, da si boste vzeli čas za izmenjavo mnenj in dobrih praks, kar bi pripomoglo k obojestranski strokovni rasti in večji kakovosti. Zgledovalni obisk smo nekako predvideli xx.xx.20xx, vendar smo predlagani termin pripravljeni prilagoditi glede na vaš čas.

Vljudno vas prosimo, če predlog proučite in nam po priloženi pošti ali elektronskem naslovu \_\_\_\_\_\_\_\_\_\_@\_\_\_\_\_\_ sporočite, ali ste kot partnerska organizacija pripravljeni izpeljati metodo zgledovanja z nami. Prosimo Vas, če nas lahko o Vaši odločitvi obvestite najkasneje do xx.xx.20xx, prav tako pa nam prosim sporočite morebitne razloge, zaradi katerih niste pripravljeni izpeljati metode zgledovanja z našo organizacijo.

Če se boste za udeležbo odločili, vam bomo še pred izvedbo metode zgledovanja poslali nekoliko podrobnejša vsebinska izhodišča za razpravo, pa tudi druge potrebne informacije.

Lepo pozdravljeni!

 Za skupino za kakovost

 \_\_\_\_\_\_\_\_\_\_\_\_\_\_\_\_\_\_\_

Vir: Možina, T., Zorić, M., Klemenčič, S. (2007). Metoda zgledovanja pri presojanju in razvijanju kakovosti izobraževanja odraslih. Ljubljana: Andragoški center Slovenije